
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Astudiaethau Addysg

	Modwl:
	Parchu Hawliau Plant a Phobl Ifanc yng Nghymru

	Cod y modwl:
	ECES4014C
	Cyfraniad at Asesiad Cyffredinol y Modwl  (%):
	100%

	Darlithydd:
	Alison Rees-Edwards
	Gwiriwr Mewnol:
	Helen Griffiths

	Teitl yr Aseiniad:
	Trafodwch sut mae 'dull sy'n seiliedig ar hawliau' yn rhan annatod o gyd-destunau addysg yng Nghymru drwy ddeddfwriaeth a pholisi.
	Nifer y geiriau (neu’r cyfwerth): 
	Traethawd 3,000 o eiriau

	Dyddiad cyflwyno:
	18.05.26
	Dyddiad dychwelyd marciau dros dro ac adborth ysgrifenedig: 
	15.06.26

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   
Cofiwch bob amser gadw copi o'ch drafftiau, nodiadau ac adnoddau eraill a ddefnyddiwyd gennych, cyn ac ar ôl defnyddio offer AI. Os oes amheuaeth o ddefnyddio offer AI y tu hwnt i'r hyn a nodwyd ar gyfer yr aseiniad penodol, gofynnir i chi ddarparu drafftiau a nodiadau blaenorol.





	Deilliannau Dysgu’r Modwl 
(o faes llafur y modwl)

	
· deall hawliau plant a phobl ifanc mewn amrywiaeth o gyd-destunau addysgol a sefyllfaoedd;
· dangos ymwybyddiaeth o hawliau a chyfrifoldebau plant a phobl ifanc mewn deddfwriaeth, polisi ac ymarfer cyfredol;
· disgrifio rhwystrau a materion a all godi wrth weithredu polisi ac ymarfer o amgylch hawliau plant a phobl ifanc.




	
DISGRIFIAD O’R DASG



Elfen Asesu 1 – 100%

Gwaith Cwrs: Traethawd (3000 o eiriau)

Trafodwch sut mae 'dull sy'n seiliedig ar hawliau' yn rhan annatod o gyd-destunau addysg yng Nghymru drwy ddeddfwriaeth a pholisi.

Strwythur Awgrymiedig

•Cyflwyniad
Trosolwg byr o arwyddocâd dull sy'n seiliedig ar hawliau mewn addysg. Cyflwyniad i gyd-destun Cymru a fframwaith deddfwriaethol a pholisi Cymru.
Diffiniadau o dermau a ddefnyddir e.e. beth yw hawliau plant? Beth yw dull gweithredu sy'n seiliedig ar hawliau?

• Prif Gorff 

1. Trafodwch rhai cerrig milltir deddfwriaethol allweddol e.e. Mesur Plant a Theuluoedd (Cymru) 2010, sy'n gosod dyletswydd ar Weinidogion Cymru i roi sylw i'r CCUHP wrth wneud penderfyniadau sy'n effeithio ar blant a phobl ifanc

Mesur Hawliau Plant a Phobl Ifanc (Cymru) 2011 yn cryfhau ymgorffori hawliau plant yng nghyfraith Cymru.

Cwricwlwm i Gymru yn adlewyrchu dull seiliedig ar hawliau drwy bwysleisio datblygiad cyfannol dysgwyr a hyrwyddo eu hawliau i gymryd rhan mewn penderfyniadau sy'n effeithio ar eu profiadau dysgu.

Efallai yr hoffech gyfeirio at y Rhaglen Diwygio Addysg yng Nghymru sy'n anelu at greu system addysg sydd nid yn unig yn cyflawni rhagoriaeth academaidd ond sydd hefyd yn meithrin lles a hawliau dysgwyr.

Dangoswch sut y gall y rhain hyrwyddo a diogelu hawliau plant a phobl ifanc drwy gydol eu taith addysgol.

Anelwch at drafod rhai mewn mwy o ddyfnder yn hytrach na chyfeirio’n arwynebol at fwy.


2. Nodwch rhai o'r heriau o ymgorffori dull seiliedig ar hawliau mewn lleoliadau addysg yng Nghymru. Osgowch ceisio cynnwys yr holl esiamplau isod. Dewiswch y rhai sy’n fwyaf allweddol i’ch dadl.

• Dyraniad adnoddau: gallai cyllid cyfyngedig a blaenoriaethau sy'n cystadlu rwystro dyrannu adnoddau sy'n angenrheidiol i gefnogi mentrau sydd â'r nod o hyrwyddo a diogelu hawliau plant a phobl ifanc.

• Gweithredu polisi: gall trosi deddfwriaeth i bolisïau ac arferion effeithiol ar lefel lleoliad fod yn heriol. Mae sicrhau bod gweithredu'n gyson ar draws lleoliadau amrywiol yn gofyn am arweiniad, hyfforddiant a monitro clir.

• Adeiladu capasiti: efallai y bydd angen hyfforddiant a chymorth ychwanegol ar addysgwyr a rhanddeiliaid eraill i ddeall sut i weithredu dull seiliedig ar hawliau yn effeithiol yn eu hymarfer

• Rhwystrau diwylliannol a strwythurol: gwrthwynebiad i newid a hyrwyddo arferion cynhwysol sy'n parchu hawliau ac urddas pob dysgwr; mynd i'r afael â normau, agweddau a rhwystrau diwylliannol sydd wedi'u gwreiddio'n ddwfn a allai hyrwyddo anghydraddoldeb a gwahaniaethu.

• Monitro a gwerthuso: gall sefydlu mecanweithiau cadarn ar gyfer monitro cynnydd a gwerthuso canlyniadau fod yn heriol, yn enwedig lle rhennir cyfrifoldebau ymhlith nifer o randdeiliaid ar draws pob lleoliad.

• PWYSIG: datblygwch eich pwyntiau trwy gysylltiadau clir ag ystod o fframweithiau damcaniaethol, ffynonellau cadarn e.e. erthyglau mewn cyfnodolion ac enghreifftiau o arfer effeithiol.

•Casgliad

Dewch a’ch pwyntiau at ei gilydd i nodi sut mae dull seiliedig ar hawliau yn cael ei ymgorffori trwy ddeddfwriaeth a pholisi o fewn cyd-destunau addysgol yng Nghymru i greu amgylchedd galluogi lle mae hawliau plant yn cael eu parchu, eu diogelu a'u cyflawni.


Defnyddio AI Cynhyrchiol mewn Asesiadau

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth ymchwilio, yn cynnwys chwilio am lyfryddiaeth, defnyddio offer i grynhoi, cymharu deunyddiau a’u dadansoddi

Canllawiau sy'n benodol i'r aseiniad hwn:
Gallwch ddefnyddio offer AI priodol i'ch helpu i ddod o hyd i lyfrau ac erthyglau perthnasol ar eich pwnc. Gydag offer AI, gallwch greu crynodebau, gofyn cwestiynau penodol er mwyn osgoi sgimio testun a dod o hyd i gyfeiriadau a deunyddiau perthnasol i'ch tywys i archwilio pwnc. Ni allwch ac ni ddylech ysgogi offeryn AI yn unig i roi'r ymchwil berthnasol i chi ar bwnc, a chynnwys y deunydd hwn yn eich gwaith.

	Ie ☒

Na  ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.

Canllawiau sy'n benodol i'r aseiniad hwn:
Caniateir i chi ddefnyddio AI cynhyrchiol i greu'r strwythur amlinellol ar gyfer eich gwaith yn unig, e.e. penawdau.  Ni allwch ac ni ddylech ysgogi offeryn AI yn unig i ysgrifennu ar bwnc eich aseiniad.

	Ie ☒

Na  ☐

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, yn cynnwys aralleirio eich gwaith eich hun o fewn safonau penodol.

Canllawiau sy'n benodol i'r aseiniad hwn: 
Ar gyfer yr asesiad hwn, gallwch ddefnyddio AI Gynhyrchiol i wirio eich testun/creadigaeth eich hun ar gyfer camgymeriadau gramadegol a chystrawennol, gan gynnwys aileirio eich gwaith eich hun o fewn safonau penodol. Ni allwch ofyn i offeryn AI greu testun i chi na chaniatáu iddo ailysgrifennu, ehangu neu newid yn llwyr y tu hwnt i adnabod eich testun eich hun.

	Ie ☒

Na  ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno.
	Ie ☐

Na  ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau .

Canllawiau sy'n benodol i'r aseiniad hwn: 
Ni ddylech gynnwys  na chyflwyno unrhyw ased neu ganlyniad a gynhyrchir gan AI fel eich un chi. Mae hyn yn cynnwys, ac nid yw'n gyfyngedig i destun, deialog, llais, delweddaeth, ffotograffiaeth, cerddoriaeth, dylunio sain, fideo, animeiddio, dylunio cynnyrch, patrwm, ffasiwn, pensaernïaeth, arteffact, gwrthrych tri dimensiwn neu god cyfrifiadurol.  Dylid cyfeirio at yr holl gynnwys creadigol a gynhyrchir gan AI yn briodol.

	Ie ☒

Na  ☐

	RHAGLENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.

	Ie ☐

Na  ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol. Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol

	Ie ☐

Na  ☒




Cofia bob amser i gadw copi o dy ddrafftiadau, nodiadau ac adnoddau eraill a ddefnyddiwyd, cyn ac ar ôl defnyddio offer Deallusrwydd Artiffisial. Os bydd amheuaeth am ddefnydd o offer Deallusrwydd Artiffisial y tu hwnt i'r hyn a bennwyd ar gyfer y gwaith penodol, gofynnir i chi gyflwyno drafftiadau blaenorol a nodiadau.


	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Bydd angen i chi ddarllen yn eang a chefnogi'ch trafodaeth drwyddi draw gydag ystod o ffynonellau dibynadwy e.e. erthyglau cyfnodolion, gwefannau academaidd priodol, dogfennau deddfwriaeth, dogfennau polisi'r llywodraeth a llyfrau. Bydd angen i chi wneud cysylltiadau clir ag ystod o fframweithiau damcaniaethol sefydledig i gefnogi eich dadl gyffredinol ymhellach.  Gwnewch defnydd da o adnoddau llyfrgell Y Drindod Dewi Sant. Mae'n rhaid i chi ddefnyddio cyfeirnod Harvard cywir drwyddi draw. 
Bydd angen i chi gynnwys rhestr gyfeirio ar ddiwedd eich gwaith a dylid ei fformatio'n gywir a'i restru yn nhrefn yr wyddor.

2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  
Dyfernir marciau am ddangos gwybodaeth a dealltwriaeth dda o faterion allweddol sy'n gysylltiedig â'ch dadl yn ogystal â'r fframweithiau deddfwriaethol a pholisiau sy'n amgylchynu hyn. Bydd angen i chi hefyd ddangos dealltwriaeth o gysylltiadau perthnasol â damcaniaethi ac ymarfer perthnasol.

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Dyfernir marciau yma ar gyfer eich gwerthusiad o ystod o safbwyntiau ar draws ystod eang o ffynonellau. A'ch gallu i ddatblygu dadl glir. Darllenwch yn eang a holwch eich ffynonellau. A yw'r wybodaeth rydych wedi'i chasglu yn rhoi digon o dystiolaeth i chi i wneud dyfarniad gwybodus o fewn eich dadl? Mae'n rhaid i chi gefnogi pob pwynt a wneir gyda thystiolaeth gadarn o'ch darllen/ymchwil.

4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  
Dyfernir marciau yma am eich gallu i gymhwyso eich pwyntiau/dadl i arfer bywyd go iawn. Sut mae dull seiliedig ar hawliau yn cefnogi addysgu a dysgu? Pa strategaethau sy'n cael eu defnyddio? Sut maen nhw'n gweithio? Pa mor effeithiol ydyn nhw? Beth yw'r rhwystrau? Sut gellir goresgyn y rhain? Cysylltiadau â modelau/damcaniaethau perthnasol.

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn:  
Dyfernir marciau am draethawd wedi'i strwythuro'n dda gyda chyflwyniad clir, prif gorff a chasgliad.  Dylid ysgrifennu'ch traethawd yn gywir ac mewn tôn academaidd briodol.  Sicrhewch eich bod yn prawfddarllen eich gwaith yn ofalus er mwyn osgoi unrhyw wallau sillafu neu ramadegol gan y bydd hyn yn effeithio ar eich marc.



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	20
	

	





	
	

	
	
	

	2. Sgiliau Gwybodaeth a Dealltwriaeth

	25
	

	





	
	

	
	
	

	3. Sgiliau Gwybyddol a Deallusol

	20
	

	





	
	

	
	
	

	4. Sgiliau Cymhwyso Ymarferol 

	25
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	10
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)

	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  













MAE'R DDOGFEN HON AR GAEL HEFYD YN SAESNEG
image1.png
Prifysgol Cymru
¥ Drindod Dew Sant

J University of Wales
Trinity Saint David




